Zhegra

Zhegra është vendbanim në komunën e Gjilanit.

Gjeografia
Vendbanimi i Zhegrës është i vendosur rrëzë Maleve të Karadakut. Dikur pran rrugës që lidhte Gjilanin me Kumanovën, e cila është në hapje e sipër.Ka formë të zgjatur, përgjat lumit të Karadakut. Zhegra shtriht në pjesën juglindore te Kosovës me saktësisht në trekufijëshin ndërmjet Kosovës, Serbisë dhe Maqedonisë. Ka kushte te mira për bujqësi dhe blegtori. Pozita e përshtatshme gjeografike i mundëson një qasje të mirë me qendrat tjera të Kosovës dhe të rajonit.

Demografia
Zhegra ka afer 5.500 banore. Prej tyre mbi 1.000 persona jetojne dhe punojne ne boten e jashtme.

Arsimi dhe kultura
Zhegra ka objektin e shkollës fillore ku mësojnë mbi 1.000 nxënës te shkollimit fillore dhe rreth 300 nxënës të shkollimit të mesëm. Shtëpia e Kulturës ndodhet ne qendër te fshatit. Aty zhvillohen të gjitha aktivitetet kulturore e sportive. Ne ketë shtëpi funksionon edhe biblioteka. Zhegra ka edhe klubin sportiv te Hendbollit dhe Futbollit.

Ekonomia
Sikurse në pjesët tjera të Kosovës, Zhegra për momentin ballafaqohet me papunësi te larte. Të punësuarit kryesisht janë ne sektorin privat shitoret, restorantet, ndërmarrjet ndërtimore, fabrikën e radiatorëve etj. Një numër i popullsisë janë te punësuar edhe ne sektorin publik si arsim, shëndetësi, administratë etj. Sektori shtëpiak individual punëson një numër të konsiderueshëm të banorëve në kryesisht që merren me bujqësi e blegtori. Mbi 1000 persona jetojnë dhe punojnë në botën e jashtme dhe në mënyrë direkte apo indirekte zbusin problemet ekonomike te qytetarëve. Vlen të theksohet se në Zhegër funksionon edhe tregu i fshatit, një here ne javë.

Zhegra nëpër vite si qendër administrative
Gjilani me rrethinë (duke e përfshirë edhe Zhegrën) përgjatë sundimit Osman i ka takuar SANXHAKUT te Nishit, si njësi më e madhe territoriale. Më vonë, duke mos u treguar funksionale, pushteti turk ka formuar njësi më të vogla të njohura si KAZATË. Kazaja e Gjilanit ka përfshirë territoret e tanishme që janë Kamenica, Gjilani dhe Vitia. Në vitin 1912, me dëbimin e forcave turke nga territori i sotëm i Kosovës, serbët vendosin pushtetin e tyre, mirëpo vetëm për një kohë të shkurtër sepse bullgaret menjëherë e pushtojnë pjesën me te madhe te Kosovës dhe vendosin pushtetin e vet deri ne vitin 1915. Sipas te dhënave, gjate kësaj kohe, Zhegra përherë ka qene qendër prej nga janë administruar vendbanimet e Karadakut me rrethinë. Ne vitin 1919 formohet shteti Serb-Kroat-Slloven, formohet Jugosllavia e Versajit. Si njësi me te mëdha territoriale formohen BANOVINAT, që përbëheshin nga KOMUNAT si njësi me te vogla territoriale. Banovina e Vardarit ka përfshirë edhe komunën e Shurdhanit por qe kishte qendrën në Zhegër. Kjo ka zgjatë deri me 4 Prill 1941 kur vendbanimet e Komunës se Zhegrës dhe disa pjese tjera te Kosovës fillojnë të administrohen nga forcat Bullgare. Edhe gjatë kësaj periudhe Zhegra ka qene një qendër administrative. Prej vitit 1944 Zhegra përsëri vazhdon te jete një qendër administrative (komunë) qe ushtron pushtetin ne territorin e komunës se mëparshme në të cilën kane bërë pjesë fshatrat e Karadakut nga Stançiqi deri në brigjet e lumit Moravë. Përfundimisht, në vitin 1959 komuna e Zhegrës shuhet dhe i bashkohet komunës se  Gjilanit ku edhe vazhdon të jetë pjesë e kësaj të fundit deri ne ditët e sotme.

Përsonalitete

 * Agim Ramadani,
 * Idriz Seferi,

Lidhje të jashtme

 * http://www.fallingrain.com/world/YI/2/Zegra2.html